If P&C Insurance

If P&C Insurance Company Ltd. – didžiausia ne gyvybės draudimo bendrovė Šiaurės Europos regione, turinti daugiau nei 4,5 mln. klientų Skandinavijos ir Baltijos šalyse. „If“ priklauso Suomijos „Sampo“ grupei. Įmonė draudimo paslaugas teikia Švedijos, Norvegijos, Suomijos, Danijos, Baltijos šalių rinkose. Klientams taip pat siūlo tarptautines paslaugas tiek per savo filialus, tiek per partnerių tinklą. Pagrindinė „If“ būstinė yra Solnoje, Stokholmo priemiestyje. Bendrovė Lietuvoje veikia nuo 1999 m. Istorija „If“ įkūrusios bendrovės draudimo veiklą pradėjo daugiau nei prieš 100 metų, tačiau draudimo bendrovė „If“ tokia, kokia yra dabar, įkurta 1999 m., sujungus Švedijos įmonės „Skandia“ ir Norvegijos „Storebrand“ ne gyvybės draudimo veiklą. Šio susijungimo tikslas buvo sukurti vieną didžiausių Skandinavijoje ne gyvybės draudimo bendrovių. Dabar „If“ priklauso bendrovei „Sampo plc“, kuri kotiruojama Helsinkio vertybinių popierių biržoje „NASDAQ OMX Helsinki“. Bendrovės pavadinimas kilo iš anglų kalbos žodžio if (jeigu), kuris primena frazę „jei kas nors atsitiktų“. Pirmą kartą viešai „If“ logotipas buvo parodytas per „Stockholm Open“ teniso varžybas. 2001 m. bendrovės „Sampo“ ne gyvybės draudimo veikla tapo „If“ dalimi. Taip „If“ tapo didžiausia ne gyvybės draudimo bendrove Skandinavijoje. 2002 m. „If“ pradėjo veiklą Baltijos šalyse. 2004 m. „Skandia“ ir „Storebrand“ visas joms priklausiusias „If“ akcijas pardavė bendrovei „Sampo“. Nuo tada „Sampo“ yra vienintelė „If“ akcininkė. 2009 m. „If“ veikla Estijoje, Latvijoje ir Lietuvoje buvo sujungta į Estijoje registruotą bendrovę „If P&C Insurance AS“. Latvijoje ir Lietuvoje veikia „If“ filialai. Lietuvoje Bendrovė Lietuvoje veiklą vykdo nuo 2002 m. Iki tol įmonė nuo 1999 m. veikė kaip „Sampo draudimas“. Įmonės filiale Lietuvoje dirba 193 žmonės. Filialo vadovės pareigas nuo 2009 m. eina Žaneta Stankevičienė.[reikalingas šaltinis] 2017 m. „If“ būstinė Lietuvoje persikėlė į naują ofisą Narbuto g. 5, Vilniuje. 2022 m. „If“ tapo gyvūnų prieglaudos „SOS gyvūnai“ rėmėja. 2023 m. Draudimo bendrovė „If“ atidarė tarptautinį IT kompetencijų centrą Lietuvoje. Įvertinimai 2011 m. ir 2012 m. savaitraštis „Veidas“ paskelbė „If“ geriausia ne gyvybės draudimo bendrove šalyje. 2012 m. ir 2013 m. „If“ paskelbta geriausiai klientus aptarnaujančia ne gyvybės draudimo bendrove Lietuvoje („Spect Dive“ slapto pirkėjo tyrimas). Nuorodos Internetinė svetainė Šaltiniai